**ՆԱԽԱԳԻԾ 6**

**ՈՐՈՇՈՒՄ**

**---փետրվարի 2020 թվականի N-----Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՏԱՐԱԾՔԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 21-րդ կետով, հաշվի առնելով «Չափագիտության ազգային ինստիտուտ» փակ բաժնետիրական ընկերության դիմումը և համայնքի ղեկավարի առաջարկությունը, ***համայնքի ավագանին որոշում է.***

1. ՀՀ Սյունիքի մարզի Կապան համայնքի սեփականություն հանդիսացող՝ Կապան քաղաք, Մ. Ստեփանյան 41/42 հասցեում գտնվող 76.45 քմ մակերեսով տարածքը (կադաստրային ծածկագիրը՝ 09-001-0618-0004-002-044) 3 (երեք) տարի ժամկետով, ամսական 39240 ՀՀ դրամ վարձավճարով, վարձակալության իրավունքով օգտագործման տրամադրել «Չափագիտության ազգային ինստիտուտ» փակ բաժնետիրական ընկերությանը՝ կանոնադրությամբ նախատեսված գործունեությունը կազմակերպելու նպատակով։

2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

ՀԻՄՆԱՎՈՐՈՒՄ

ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Որոշման նախագծի ընդունման համար հիմք է հանդիսացել «Չափագիտության ազգային ինստիտուտ» փակ բաժնետիրական ընկերության դիմումը։

ՏԵՂԵԿԱՆՔ

ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ

Համայնքի ավագանու որոշման նախագծի ընդունման կապակցությամբ Կապան համայնքի բյուջեում նախատեսվում է եկամուտների ավելացում ամսեկան 39240 դրամի չափով։